Public procurement notice: Contract Notice
Published: 2019-10-10
Buyer: Kanta-Hämeen sairaanhoitopiirin kuntayhtymä
Country: FI
Contract type: Services
Procedure: Competitive procedure with negotiation
CPV classification: 48000000 | 48180000 | 72000000 | 72212000: Platform-specific software programming services
Submission deadline: 2019-11-08
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Kanta-Hämeen sairaanhoitopiirin kuntayhtymä (jäljempänä tilaaja tai hankintayksikkö) pyytää ehdokkaita lähettämään osallistumishakemuksen neuvottelumenettelyyn Hilma-ilmoituskanavassa julkaistun hankintailmoituksen sekä tämän osallistumishakemusohjeen ja liitteiden 1–10 mukaisesti.
Hankinnan kohteena on terveydenhuollon ammattimaisessa käytössä olevien laitteiden ja tarvikkeiden seurantajärjestelmä. Hankintasopimuksen tavoitteena on hankkia terveydenhuollon laitteista ja tarvikkeista annetun lain (629/2010) mukainen seurantajärjestelmä. Seurantajärjestelmä on tietokokonaisuus, jonka tulee sisältää mm. laite-, tarvike-, huoltotiedot, laitekoulutustiedot, laitteiden käyttöön liittyvät menetelmä- ja työohjeet sekä jäljitettävyyden, joka kattaa koko elinkaaren hankinnasta poistoon. Hankintaan osallistuu Kanta-Hämeen sairaanhoitopiiri, Forssan seudun hyvinvointikuntayhtymä, Hämeenlinnan ja Janakkalan kunnat, Kanta-Hämeen pelastuslaitos sekä mahdollisesti Riihimäen seudun terveyskeskuksen kuntayhtymä. Sitoumukset osallistuvilta yhteisöiltä pyydetään ennen alustavan tarjouspyynnön julkaisua. Hankintaan osallistuvat osapuolet toimivat hankintarenkaana. Kanta-Hämeen sairaanhoitopiiri vastaa kilpailutuksen toteutuksesta (1 menettely).
Kilpailutuksessa valitaan yksi (1) toimittaja. Kukin osapuoli tekee asiassa erilliset päätökset ja hankintasopimukset.
Sopimuskausi on toistaiseksi voimassa oleva sopimus ja se alkaa sopimuksen allekirjoittamisesta. Sopimuskauden arvioitu alkamisajankohta on heinäkuu 2020. Tilaaja valitsee yhden (1) toimittajan, jonka kanssa se tekee sopimuksen. Valittava toimittaja voi olla myös tarjoajien muodostama ryhmittymä.
Osallistumishakemusten toimittaminen on lähettäjän vastuulla. Määräajan jälkeen saapuneita osallistumishakemuksia ei oteta huomioon. Hankinnassa noudatetaan lakia julkisista hankinnoista ja käyttöoikeussopimuksista (1397/2016, hankintalaki). Hankintamenettelynä on hankintalain 34–35 §:n tarkoittama neuvottelumenettely, koska hankinnan luonne, monimutkaisuus ja riskit edellyttävät neuvotteluja. Osallistumishakemuksensa jättäneiden ehdokkaiden joukosta valitaan kohdan 6 kuvaamalla tavalla ne tarjoajat, jotka kutsutaan osallistumaan neuvottelumenettelyyn. Hankintayksikkö varaa oikeuden valita toimittaja jo alustavien tarjousten perusteella. Hankintayksikkö voi keskeyttää hankintamenettelyn osittain tai kokonaan perustellusta syystä. Osallistumishakemuksen tai tarjouksen tekemisestä, neuvotteluista tai muusta menettelyyn osallistumisesta taikka siihen liittyneistä toimenpiteistä ei makseta tarjoajille korvausta.
Alustavan tarjouspyynnön liitteessä 5 Vaatimukset on kuvattu hankittavaa järjestelmää koskevat ehdottomat vaatimukset punaisella taustavärillä. Näistä vaatimuksista ei neuvotella hankintaprosessin aikana, eikä niiden sisältöä muuteta, mutta niiden täsmentäminen on mahdollista. Muilta osin kaikki edellä luetellut liitteet ovat hankintayksikön alustavia näkemyksiä ja asiakirjoja tullaan muuttamaan ja täsmentämään hankintaprosessin kuluessa. Hankintaan liittyvät tilaajan hankinta-asiakirjat ovat saatavissa suomen kielellä. Jos yritys haluaa tarjousasiakirjat muulla kielellä, käännättäminen ja siitä aiheutuvat kustannukset ovat yrityksen itsensä vastattavina.
Tilaaja on käyttänyt osallistumishakemusohjeen laadinnassa seuraavaa asiantuntijaa: PTCServices Oy / Minna Eskola.
Edellä mainitun yhtiön asiantuntija on esteellinen toimimaan hankkeessa ehdokkaiden tai tarjoajien neuvonantajina tarjouskilpailun aikana.